Zifa
Mit Zifa is aegntle a gloans Viach gmoant, haubdsächli s Fedaviach, des wia hungri auf oans zuaralauffd. In dem Sinn und oes Neutrum is des Woat owa kaam meahr in Gebrauch. Haed werd Zifa oda aa Zifan oes Femininum vawendt, oes Schimpfwoat - baeschbuiswaes a soachene Zifan - fiar a lästigs Waebsbuid.

A Notiz baem Schmeller kunndt ebba erklärn, wia s zu deara Bedaetungsvaändarung kemma is: Ein stehender Witz ist Frauenzifer statt Frauenzimmer mid dem Beleg Das Frauenzifer ist aufgeschwanzt wie's Rössel am Palmsonntag.

Beleg

Bairische Sprache
Wörterbuchartikel